# Pilar Ibern

María Pilar Ibern García (Mataró, Catalunya, 17 de juny de 1964) més coneguda com a Gavina, és una cuinera, professora de cuina, ecoxef, escriptora i assessora nutricional, guanyadora de tres premis Gourmand World Cookbook.
María Pilar Ibern García va néixer a Mataró, Catalunya, el 17 de juny de 1964. Des de molt jove es va interessar per l'ecologia i l'alimentació. A partir dels 20 anys és quan es decideix a dedicar-se professionalment a l'art gastronòmic. Des de llavors i fins a l'actualitat, imparteix tallers de cuina, showcookings i conferències sobre alimentació saludable en diferents espais. També realitza assessoraments nutricionals en la seva consulta privada. A més, difon la seva passió per la cuina en diversos mitjans de comunicació: ràdio, televisió i premsa. Ha col·laborat amb revistes d'alimentació i salut com a Vital, Bio EcoActual, Cos i ment... Ha escrit 8 llibres de cuina vegetariana, tres dels quals han estat guardonats amb el premi Gourmand World Cookbook, Un banquet? Naturalment!, Les 69 receptes més afrodisíaques de la cuina vegetariana i Receptes vegetarianes per a grans ocasions. Des de setembre de 2016 col·labora quinzenalment els dilluns a les 18.30h al programa de Radio 4 Anem de tarda, on té una secció pròpia: La cuina de la felicitat.

## Llibres
### Autora

* «Un banquet? Naturalment!» (en castellà) (2002)
* «Com fer pa: Receptes senzilles de quaranta classes diferents de pa» (en castellà) (2002)
* «Tots a taula» (en castellà i en català) (2005)
* «Les 69 receptes més afrodisíaques de la cuina vegetariana» (en castellà) (2010)
* «Receptes vegetarianes per a grans ocasions» (en castellà) (2011)
* «Les 100 receptes més ràpides de la cuina vegetariana» (en castellà i en català) (2012)
* «Les 101 receptes més saludables per viure i somriure» (en castellà) (2016)

### Col·laboracions

* «El llibre de la cuina natural» (en castellà) (1988)
* «Algues de Galícia, aliments i salut» (en castellà) (2002)

## Premis i nominacions
### Gourmand World Cookbook

| Any | Categoria | Obra | Resultat |
| 2011 | Millor llibre de cuina vegetariana en llengua espanyola | Receptes vegetarianes per a grans ocasions | Guanyadora |
| 2010 | Millor llibre de cuina d'entreteniment en llengua espanyola | Les 69 receptes més afrodisíaques de la cuina vegetariana | Guanyadora |
| 2003 | Millor llibre de cuina vegetariana en llengua espanyola | Un banquet? Naturalment! | Guanyadora |

## Referències

* 1 2 Las 101 recetas más saludables para vivir y sonreír (en castellà). Diversa, 2016. ISBN 978-84-946081-5-5.
* ↑ «Show-cooking amb Gavina Ibern | Som de Mercat». www.somdemercat.cat. [Consulta: 4 març 2017].
* ↑ Antaviana, Can. «Alimentació afrodisíaca i qualitat de vida - Agenda - Cursos, activitats i jornades - Enginyers BCN». www.enginyersbcn.cat. Arxivat de l'original el 2017-03-05. [Consulta: 4 març 2017].
* ↑ «Mª Pilar Ibern». [Consulta: 27 febrer 2017].
* ↑ «Pilar Ibern, Gavina - iEcologics». [Consulta: 4 març 2017].
* ↑ «María Pilar Ibern García» (en castellà). http://www.eljardindellibro.com. Arxivat de l'original el 5 de març de 2017. [Consulta: 4 març 2017].
* ↑ «Mª Pilar Ibern (Gavina)». [Consulta: 26 febrer 2017].

## Enllaços externs

* Lloc web oficial